

**Ανοικτά Ακαδημαϊκά Μαθήματα**

**Τεχνολογικό Εκπαιδευτικό Ίδρυμα Αθήνας**

Νέες Τεχνολογίες Εκτύπωσης

**Ενότητα 2: Εισαγωγή στο συμβατικό εκδοτικό σύστημα**

Σπυρίδων Νομικός, PhD

Τμήμα Γραφιστικής

Κατεύθυνση Τεχνολογίας Γραφικών Τεχνών

|  |  |
| --- | --- |
| Το περιεχόμενο του μαθήματος διατίθεται με άδεια Creative Commons εκτός και αν αναφέρεται διαφορετικά | Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους. |

Περιεχόμενα

[1. Σχεδίαση Εκδοτικής Διαδικασίας 2](#_Toc430604147)

[Έντυπα και ηλεκτρονικά μέσα. Η Πολυπλοκότητα της έκδοσης 2](#_Toc430604148)

[2. Καθορισμός Στρατηγικής της Σχεδίασης 3](#_Toc430604149)

[2.1 Στοιχεία της Σχεδίασης 4](#_Toc430604150)

[Δομικά στοιχεία του εντύπου 4](#_Toc430604151)

[2.2 Ο Σχεδιασμός κασέ (Layout) 5](#_Toc430604152)

[2.3 Δομές στην Εκδοτική Διαδικασία 6](#_Toc430604153)

[2.3.1 Εκδοτική Δραστηριότητα και Εκδοτικά Προιόντα 6](#_Toc430604154)

[2.3.2 Λειτουργικό Μοντέλο Εκδοτικής Διαδικασίας (σε υπόστρωμα και οθόνη) 6](#_Toc430604155)

# Σχεδίαση Εκδοτικής Διαδικασίας

## Έντυπα και ηλεκτρονικά μέσα. Η Πολυπλοκότητα της έκδοσης

Είναι πολλές οι μεταβλητές εκείνες που δημιουργούν πολυπλοκότητα, στην αξιολόγηση για την επιλογή των τεχνολογιών και των μέσων, στην δημοσιοποίηση του περιεχομένου του συμβατικού ή ηλεκτρονικού οπτικού μηνύματος. Η πολυπλοκότητα αυτή παρουσιάζεται με διάφορους τρόπους, σε ένα περιβάλλον, το οποίο μπορεί να δικαιολογήσει την επιλογή του μέσου.

Όμως, οι συμβατικές τεχνολογίες και μέθοδοι, τα υποστρώματα, οι δυνατότητες των Η/Υ, τα νέα έξυπνα συστήματα, έχουν χρονικούς και παραγωγικούς περιορισμούς και δυνατότητες. Η εκδοτική διαδικασία, έχει σημαντικούς περιορισμούς, στην δημοσιοποίηση του μηνύματος οι οποίοι εμφανίζονται με διάφορες μορφές και τρόπους. Κάτω από αυτές τις προϋποθέσεις, τα στοιχεία που αναφέρονται στην εργασία αυτή κατατάχθηκαν με βάση, το μέγεθος του ακροατηρίου, την παραγωγικότητα και την χρονικότητα.

Α. Χρονικότητα (χρόνος-διάρκεια-ρυθμός), Β. Μέγεθος ακροατηρίου-παραγωγικότητα, (προϊόντων), The Media Gap, Newman, (1991)

****

πηγή: Newman,(1991)

# Καθορισμός Στρατηγικής της Σχεδίασης

**Διάφορα στοιχεία σχεδίασης (περιορισμοί και παράγοντες)**

Η επιλογή του μέσου, που θα μεταφέρει-παρουσιάσει το μήνυμα, θα προκαλέσει αλλαγές στο επίπεδο της συμπεριφοράς και είναι ένα από τα πολλά και πολύπλοκα ζητήματα, στον επικοινωνιακό σχεδιασμό, Hornik (1989a). Η αποτελεσματικότητα της σχεδίασης της έκδοσης περιλαμβάνει και άλλα στοιχεία και κριτήρια, όπως το κόστος, η διαχειριστική ικανότητα-δυνατότητα και η αποδοτικότητα ύφους και μορφής του περιεχομένου, τα οποία συμπληρωματικά επηρεάζουν τα δεδομένα της σχεδίασης και έκδοσης.

Κατά την εκδοτική διαδικασία, οι έμπειροι έκδοτες, αλλά και οι απλοί χρήστες των προγραμμάτων, υπολογίζουν και αξιολογούν τα δομικά στοιχεία που διαμορφώνουν την απόφαση, για την δημοσιοποίηση του περιεχόμενου μηνύματος σε συμβατικά έντυπα ή σε παράλληλα πολλαπλά μέσα, (crossmedia).Oι περιορισμοί, μπορούν να αξιολογηθούν με βάση, την εμπορικότητα του περιεχομένου και το μέγεθος του ακροατηρίου αποδοχής, την χρονική περίοδο, και για παρουσίαση σε ηλεκτρονική μορφή ή, σε συμβατικά έντυπα προϊόντα Kostelnick / Roberts,(1998).

**Παράγοντες που επηρεάζουν την κατανόηση του γραπτού κειμένου**

1. γραφιστική δομή, 2. συχνότητα λέξεων, 3. μήκος προτάσεων, 4. αριθμός προτάσεων, 5. συχνότητα κοινών η ασυνήθιστων λέξεων, Fruh (1980), Σβεν Βιτάλ/Μπενο Σίγνιντζερ, (1998).

## Στοιχεία της Σχεδίασης

### Δομικά στοιχεία του εντύπου

Α. Γραμματοσειρά

Μέσα σε ένα έντυπο υπάρχουν διάφορα είδη χαρακτήρων γραμμάτων με διαφορετικό μέγεθος. Ο τίτλος ενός άρθρου, γράφεται με μεγαλύτερο μέγεθος γραμμάτων, πολλές φορές για να δίδεται έμφαση στον τίτλο, με αλλαγή του χαρακτήρα της γραμματοσειράς. Το κυρίως κείμενο γράφεται με γραμματοσειρά των 10 ή 12 στιγμών, συνήθως χωρίς κανένα ιδιαίτερο ύφος, ενώ πολλές φορές υπάρχει και μια εισαγωγή μετά τον τίτλο, για το θέμα που θα ακολουθήσει, η οποία στοιχειοθετείται με γράμματα μικρότερα από εκείνα του τίτλου, αλλά μεγαλύτερα από εκείνα του κυρίως θέματος. Ιδιαίτερη σημασία έχει, η αναγνωσιμότητα του κειμένου, όπου πρέπει το κείμενο να είναι ευανάγνωστο και αν πρόκειται να είναι έγχρωμο, θα πρέπει να υπάρχει σημαντικό κοντράστ (αντίθεση), ανάμεσα στην απόχρωση (χρώμα), του κειμένου και στο χρώμα του φόντου, έτσι ώστε να μη δυσκολεύει τον αναγνώστη κατά τη διάρκεια της ανάγνωσης του εντύπου.

**Β. Κείμενα**

Η τοποθέτηση των αράδων-κειμένων στη σελίδα, συνήθως ακολουθεί μια συγκεκριμένη μορφή για όλο το έντυπο. Γενικά σε π.χ. ένα περιοδικό, τα κείμενα μπαίνουν συνήθως σε 2 ή 3 στήλες, χωρίς όμως να αποκλείεται το μονόστηλο κείμενο. Ο τίτλος γράφεται με μεγαλύτερα γράμματα και στη συνέχεια συνήθως υπάρχει ένα εισαγωγικό κείμενο με μικρότερα γράμματα και τελικά ακολουθεί το κυρίως κείμενο. Ιδιαίτερη προσοχή πρέπει να αποδίδεται, στην αισθητική απόδοση του κειμένου, δηλαδή να αποφεύγονται ¨οι ποταμοί¨ και τα πολλά χρώματα στα κείμενα, πολλές γραμματοσειρές, κ.α..

**Γ. Εικόνες - Γραφικά**

Οι εικόνες τοποθετούνται στη σελίδα, συμπληρώνοντας το σχέδιο (κασέ), που έχει οριστεί για τη σελίδα από τον χρήστη του προγράμματος σελιδοποίησης. Οι εικόνες τοποθετούνται στη σελίδα, ανάλογα με τις διαστάσεις που πρέπει να καλύψουν. Έτσι οι σελιδοποιητές οργανώνουν-διαμορφώνουν τη σελίδα στη διάσταση και θέση του θέματος από τις εικόνες,(οριζόντια ή κάθετη θέση που έχουν), όπως και του κειμένου.

Όταν μια εικόνα πρόκειται να τυπωθεί έξω από το λευκό περιθώριο της σελίδας, συνήθως τοποθετείται τουλάχιστον 0.5 mm έξω από το όριο της σελίδας, έτσι ώστε αφού η σελίδα ξακριστεί, να μη δημιουργηθεί λευκή γραμμή μεταξύ εικόνας και σελίδας. Για την καλύτερη εκτύπωση των έγχρωμων εικόνων είναι επιθυμητό να υπάρχει καλή ανάλυση σάρωσης (300 lpi). Αυτό όμως συνιστά μεγάλα αρχεία στο σκληρό δίσκο του υπολογιστή. Μετά την επεξεργασία τους, οι εικόνες αποθηκεύονται σε μορφές αρχείων που διατηρούν όλες τις απαιτούμενες πληροφορίες, όπως βάθος χρώματος, ανάλυση, χρωματική κατάσταση, layers κ.λπ. (π.χ. EPS). Για τις ασπρόμαυρες φωτογραφίες, η κατάλληλη ανάλυση σάρωσης είναι στα 150 lpi.

## Ο Σχεδιασμός κασέ (Layout)

**Διαστάσεις και περιθώρια**

Όταν γίνεται το ¨στήσιμο¨ της σελίδας ακολουθείται το μέγεθος (σχήμα εκτύπωσης) και αφήνουμε γύρω από αυτή περιθώριο 1-1.5 cm για την τοποθέτηση των σημείων ελέγχου, τα οποία μετά την εκτύπωση θα κοπούν. Μέσα στα περιθώρια αυτά θα πρέπει να υπολογίζονται και τα ¨δόντια¨ της εκτυπωτικής μηχανής, δηλαδή από 0.5 έως 1 mm περιθώριο, από όπου η μηχανή συγκρατεί, το φύλλο που πρόκειται να τυπωθεί και το μεταφέρει κατά τη διάρκεια της εκτύπωσης μέσα από τη μηχανή.

**Τοποθέτηση σημείων ελέγχου**

Τα σημεία ελέγχου τοποθετούνται στο φύλλο που θα τυπωθεί, στο περιθώριο ξακρίσματος, γιατί είναι απαραίτητα για την πορεία της εκτύπωσης, αφού επιτρέπουν τον έλεγχο της εκτύπωσης, όπως περιγράφηκε προηγουμένως, στη μελέτη ποιότητας. Τα τέσσερα χρώματα της τετράχρωμης διαδικασίας, τυπώνονται στο περιθώριο, σε ποσοστό κάλυψης 100%, αλλά και σε συγκεκριμένα ποσοστά του ράστερ. Έτσι, μπορούμε να μετρήσουμε την πυκνότητα του μελανιού στο τυπωμένο φύλλο και να την ελέγξουμε σε σχέση με το δοκίμιο. Στο περιθώριο του φύλλου τυπώνονται και οι σταυροί σύμπτωσης. Αφού εκτυπωθεί στο φύλλο το πρώτο χρώμα, στη συνέχεια το δεύτερο χρώμα θα επιτυπωθεί, ρυθμίζοντας την σύμπτωση από το σταυρό του πρώτου μελανιού που έχει τυπωθεί στο φύλλο. Το τρίτο χρώμα θα ρυθμιστεί και πάλι σύμφωνα με το σταυρό που έχει τυπωθεί στο πρώτο και το δεύτερο χρώμα, κ.ο.κ., για την μέγιστη απόδοση της ευκρίνιας στο θέμα.

Το σύστημα ελέγχου ποιότητας εκτύπωσης με την μέθοδο όφσετ π.χ. GATF, (Graphic Arts Technical Foundation), FOGRA, BRUNER, τυπώνεται στο περιθώριο του φύλλου, ώστε να μπορεί να ελεγχθεί το μέγεθος της διόγκωσης της κουκίδας του ράστερ, (dot gain), την επικάλυψη, την παγίδευση της μελάνης, την σύμπτωση των χρωμάτων κ.λπ. καθ’ όλη τη διάρκεια της διαδικασίας. Τα σημάδια κοπής και γωνίας, πρέπει να τυπωθούν και στη συνέχεια θα χρησιμοποιηθούν ως οδηγοί στην κοπτική μηχανή, για την κοπή των διπλωμένων τυπογραφικών φύλλων.

Όλα τα σημεία ελέγχου βρίσκονται σε καθορισμένη θέση, ώστε μετά την κοπή να μην παρουσιάζονται στο έντυπο.

## Δομές στην Εκδοτική Διαδικασία

### Εκδοτική Δραστηριότητα και Εκδοτικά Προιόντα

####  Εκδοτική Δραστηριότητα

Η εκδοτική δραστηριότητα υπήρχε και υπάρχει σε διάφορες μορφές από αρχαιότατων χρόνων έως σήμερα. Αυτή η μορφή της γραφικής επικοινωνίας, σαν εκδοτική δραστηριότητα, έχει αλλάξει τόσο ως προς την δομή, όσο και ως προς τις μεθόδους. Ουσιαστικά όμως παραμένει αυτό που ήταν πάντα ως δημιουργική και αποτελεσματική επικοινωνία, Το εγχειρίδιο του έκδοτη (1998).

Απαραίτητη προϋπόθεση για την δημοσιοποίηση ενός περιεχόμενου μηνύματος είναι η εκδοτική δραστηριότητα, η οποία γίνεται με δύο τρόπους, την συμβατική ή, την ηλεκτρονική έκδοση.

#### Συμβατικά Εκδοτικά Προϊόντα

Είναι γνωστά τα έντυπα προϊόντα δηλαδή, βιβλία, περιοδικά, εφημερίδες, τεχνικά εγχειρίδια, σημειώσεις, πολύπτυχα, κάρτες, τυπωμένα κυκλώματα, γραμμάτια, ομόλογα, ετικέτες σε μπουκάλια - πλαστικές συσκευασίες, χαρτονομίσματα, σήματα οδικής κυκλοφορίας, τυπωμένα κουτιά, τυπωμένες επιγραφές, εισιτήρια και πολλά σχηματοποιημένα-μορφοποιημένα είδη (συσκευασίες), που συναντάμε στη αγορά, σε διάφορες μορφές τυπωμένων υποστρωμάτων σε όλα τα προϊόντα. Αυτά τα έντυπα υποστρώματα, είναι αποτέλεσμα της συμβατικής έκδοσης / εκτύπωσης, μέσα από την ηλεκτρονική, εκδοτική δραστηριότητα.

### Λειτουργικό Μοντέλο Εκδοτικής Διαδικασίας (σε υπόστρωμα και οθόνη)

#### Εισαγωγή και Ορισμός έντυπου

Έντυπο ορίζουμε, το αποτέλεσμα της διαδικασίας έκδοσης, για την δημοσιοποίηση του περιεχομένου μηνύματος, σε επιφάνεια υποστρώματος υλικού, όπου υπάρχουν ταξινομημένες πληροφορίες, (κείμενο / εικόνα / σχέδιο,κ.λπ.) και αποδίδουν νόημα, με σκοπό την κατανόηση του περιεχομένου των, Νομικός Σ. (2006).

#### Λειτουργικό μοντέλο έκδοσης σε υπόστρωμα και οθόνη.

Τα διάφορα στοιχεία σχεδίασης, για έκδοση σε εκτυπωμένο υπόστρωμα και σε οθόνη, έχουν καταγραφεί και αποτυπώνονται (σχεδιαστικά), στην μορφή ροής εργασίας με σκοπό την δημοσιοποίηση σε έντυπη ή, σε ηλεκτρονική παρουσίαση.

Αποτελούν την βασική σχέση των δεδομένων, (τα οποία ταξινομούνται και κανανέμονται κατά σειρά ενεργειών), με σκοπό την δημιουργία ¨εικόνας¨ ροής, για εκτύπωση σε υπόστρωμα ή παρουσίαση σε οθόνη.



πηγή: Νομικός Σ. (2006)

Τα στοιχεία αυτά, ακολουθούν τους τομείς και τις φάσεις, στην πορεία της δημιουργίας σε συμβατικό έντυπο μέσο, ή την απεικόνιση σε τεχνικό μέσο, (οθόνη-προβολικό σύστημα).

#### Ενέργειες συμβατικής έκδοσης

Στην συμβατική εκδοτική διαδικασία υπάρχουν κατά σειρά ενέργειες, για την ολοκλήρωση της έκδοσης στην επιφάνεια εκτύπωσης (έντυπο προϊόν),η οποία απορρέει από την ανάγκη στην συγγραφή υποχρεώσεων, δηλαδή το συμβόλαιο, έκδοσης.

####  Τεχνική ανάλυση ροής (Σχέδιο)

Παρακάτω παρουσιάζεται η τεχνική ανάλυση ροής, βάσει του αποτυπωμένου σχεδίου.

1. Αδιαμόρφωτο κείμενο και εικόνα (χειρόγραφο) ή διαμορφωμένο κείμενο και εικόνα (σε ηλεκτρονικό αρχείο).

2. Ταξινόμηση σε προσχέδιο διάταξης / φόρμα (layout) σε φυσικό μέγεθος 1/1, στο χώρο της επιφάνειας που θα εκτυπωθεί.

3. Έλεγχος διορθωτή /τυπογραφικός επιμελητής.

4. Σύνθεση/μοντάζ / Layout.

5. Δοκίμιο / έλεγχος κειμένων, (γραμματικός/συντακτικός έλεγχος ), Έλεγχος αποχρώσεων.

6. Εγγραφή στην μήτρα εκτύπωσης, (συμβατικός τρόπος ή ηλεκτρονικός τρόπος).

7. Εκτύπωση.

8. Περάτωση(δίπλωση / σύνθεση τυπογραφικών / κοπή /κόλληση / πακετάρισμα).

9. Παράδοση-Αποθήκευση.

10. Διάθεση.

Ορισμένες από τις ενέργειες που περιγράφονται ανωτέρω,όπως δράσεις και ρόλοι, μπορεί να μην υπάρχουν ή να έχουν αντικατασταθεί-διαφοροποιηθεί, με άλλες διαδικασίες και ενέργειες. Aυτό οφείλεται στην εξέλιξη της τεχνολογίας που εφαρμόζεται στην σύγχρονη εκδοτική διαδικασία μέσα από ηλεκτρονική διαχείριση.

#### Περιορισμοί έκδοσης σε Συμβατικό Μέσο / προϊόν - (υποστρώματα εκτύπωσης)

1. Χαμηλή διαθεσιμότητα.

2. Χρονοβόρα διαδικασία εκτύπωσης επεξεργασίας και διανομής (διανομή μέσω συμβατικών μέσων).

3. Υψηλό κόστος-έκδοσης-επανέκδοσης-αποθήκευσης-διαχείρισης.

4. Δύσκολη μεταφερσιμότητα.

5. Κατανάλωση μεγάλης ποσότητας ενέργειας (στην παραγωγή των).

6. Μη αναστρέψιμη έκδοση.

7. Υψηλός κίνδυνος λάθους, σε συντακτικό-γραμματικό ή απόχρωσης χρώματος.

|  |
| --- |
| **Ανοικτά Ακαδημαϊκά Μαθήματα****Τεχνολογικό Εκπαιδευτικό Ίδρυμα Αθήνας** |
| **Τέλος Ενότητας** |
| **Χρηματοδότηση*** Το παρόν εκπαιδευτικό υλικό έχει αναπτυχθεί στα πλαίσια του εκπαιδευτικού έργου του διδάσκοντα.
* Το έργο «**Ανοικτά Ακαδημαϊκά Μαθήματα στο ΤΕΙ Αθήνας**» έχει χρηματοδοτήσει μόνο τη αναδιαμόρφωση του εκπαιδευτικού υλικού.
* Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους.

 |

**Σημειώματα**

**Σημείωμα Αναφοράς**

Copyright ΤΕΙ Αθήνας, Σπυρίδων Νομικός, 2014. Σπυρίδων Νομικός. «Νέες Τεχνολογίες Εκτύπωσης. Ενότητα 2: Εισαγωγή στο συμβατικό εκδοτικό σύστημα». Έκδοση: 1.0. Αθήνα 2014. Διαθέσιμο από τη δικτυακή διεύθυνση: [ocp.teiath.gr](https://ocp.teiath.gr/).

**Σημείωμα Αδειοδότησης**

Το παρόν υλικό διατίθεται με τους όρους της άδειας χρήσης Creative Commons Αναφορά, Μη Εμπορική Χρήση Παρόμοια Διανομή 4.0 [1] ή μεταγενέστερη, Διεθνής Έκδοση. Εξαιρούνται τα αυτοτελή έργα τρίτων π.χ. φωτογραφίες, διαγράμματα κ.λ.π., τα οποία εμπεριέχονται σε αυτό. Οι όροι χρήσης των έργων τρίτων επεξηγούνται στη διαφάνεια «Επεξήγηση όρων χρήσης έργων τρίτων».

Τα έργα για τα οποία έχει ζητηθεί άδεια αναφέρονται στο «Σημείωμα Χρήσης Έργων Τρίτων».



[1] http://creativecommons.org/licenses/by-nc-sa/4.0/

Ως **Μη Εμπορική** ορίζεται η χρήση:

* που δεν περιλαμβάνει άμεσο ή έμμεσο οικονομικό όφελος από την χρήση του έργου, για το διανομέα του έργου και αδειοδόχο
* που δεν περιλαμβάνει οικονομική συναλλαγή ως προϋπόθεση για τη χρήση ή πρόσβαση στο έργο
* που δεν προσπορίζει στο διανομέα του έργου και αδειοδόχο έμμεσο οικονομικό όφελος (π.χ. διαφημίσεις) από την προβολή του έργου σε διαδικτυακό τόπο

Ο δικαιούχος μπορεί να παρέχει στον αδειοδόχο ξεχωριστή άδεια να χρησιμοποιεί το έργο για εμπορική χρήση, εφόσον αυτό του ζητηθεί.

**Επεξήγηση όρων χρήσης έργων τρίτων**

|  |  |
| --- | --- |
| © | Δεν επιτρέπεται η επαναχρησιμοποίηση του έργου, παρά μόνο εάν ζητηθεί εκ νέου άδεια από το δημιουργό. |
| διαθέσιμο με άδεια CC-BY | Επιτρέπεται η επαναχρησιμοποίηση του έργου και η δημιουργία παραγώγων αυτού με απλή αναφορά του δημιουργού. |
| διαθέσιμο με άδεια CC-BY-SA | Επιτρέπεται η επαναχρησιμοποίηση του έργου με αναφορά του δημιουργού, και διάθεση του έργου ή του παράγωγου αυτού με την ίδια άδεια. |
| διαθέσιμο με άδεια CC-BY-ND | Επιτρέπεται η επαναχρησιμοποίηση του έργου με αναφορά του δημιουργού. Δεν επιτρέπεται η δημιουργία παραγώγων του έργου. |
| διαθέσιμο με άδεια CC-BY-NC | Επιτρέπεται η επαναχρησιμοποίηση του έργου με αναφορά του δημιουργού. Δεν επιτρέπεται η εμπορική χρήση του έργου. |
| διαθέσιμο με άδεια CC-BY-NC-SA | Επιτρέπεται η επαναχρησιμοποίηση του έργου με αναφορά του δημιουργού και διάθεση του έργου ή του παράγωγου αυτού με την ίδια άδεια. Δεν επιτρέπεται η εμπορική χρήση του έργου. |
| διαθέσιμο με άδεια CC-BY-NC-ND | Επιτρέπεται η επαναχρησιμοποίηση του έργου με αναφορά του δημιουργού. Δεν επιτρέπεται η εμπορική χρήση του έργου και η δημιουργία παραγώγων του. |
| διαθέσιμο με άδεια CC0 Public Domain | Επιτρέπεται η επαναχρησιμοποίηση του έργου, η δημιουργία παραγώγων αυτού και η εμπορική του χρήση, χωρίς αναφορά του δημιουργού. |
| διαθέσιμο ως κοινό κτήμα | Επιτρέπεται η επαναχρησιμοποίηση του έργου, η δημιουργία παραγώγων αυτού και η εμπορική του χρήση, χωρίς αναφορά του δημιουργού. |
| χωρίς σήμανση | Συνήθως δεν επιτρέπεται η επαναχρησιμοποίηση του έργου. |

**Διατήρηση Σημειωμάτων**

* Οποιαδήποτε αναπαραγωγή ή διασκευή του υλικού θα πρέπει να συμπεριλαμβάνει:
* Το Σημείωμα Αναφοράς
* Το Σημείωμα Αδειοδότησης
* Τη δήλωση Διατήρησης Σημειωμάτων
* Το Σημείωμα Χρήσης Έργων Τρίτων (εφόσον υπάρχει) μαζί με τους συνοδευόμενους υπερσυνδέσμους.

**Σημείωμα Χρήσης Έργων Τρίτων**

Το Έργο αυτό κάνει χρήση των ακόλουθων έργων:

Σπυρίδων Νομικός, «Νέες Τεχνολογίες Εκτύπωσης – Τυπωμένα Ηλεκτρονικά», Αυτοέκδοση 2008, ISBN:978-960-92682-1-9